CELEX: 62016CN0561
Language: et
Date: 2016-11-07 00:00:00
Title: Kohtuasi C-561/16: Eelotsusetaotlus, mille on esitanud Tribunal Supremo (Hispaania) 7. novembril 2016 – Saras Energía S.A. versus Administración del Estado

23.1.2017   
            
            
               ET
            
            
               Euroopa Liidu Teataja
            
            
               C 22/12
            
         Eelotsusetaotlus, mille on esitanud Tribunal Supremo (Hispaania) 7. novembril 2016 – Saras Energía S.A. versus Administración del Estado
   (Kohtuasi C-561/16)
   (2017/C 022/18)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo (Hispaania kõrgeim kohus)
   
      Põhikohtuasja pooled
   
   
      Kaebaja: Saras Energía S.A.
   
      Vastustaja: Administración del Estado
   
      Eelotsuse küsimused
   
   
               1.
            
            
               Kas direktiivi 2012/27/EL (1) artikli 7 lõigetega 1 ja 9 on kooskõlas liikmesriigi õigusnormid, millega kehtestatakse riiklik energiatõhususkohustuste süsteem, mille esmane täitmisviis on iga-aastane rahaline sissemakse nimetatud direktiivi artikli 20 lõike 4 alusel loodud riiklikku energiatõhususe fondi?
            
         
               2.
            
            
               Kas direktiivi 2012/27/EL artikli 7 lõikega 1 ja artikli 20 lõikega 6 on kooskõlas liikmesriigi õigusnormid, mis näevad ette võimaluse täita energiasäästmiskohustusi sel viisil, et tõendatakse saavutatud energiasäästu alternatiivina rahalisele sissemaksele riiklikusse energiatõhususe fondi?
            
         
               3.
            
            
               Kui eelmisele küsimusele vastatakse jaatavalt, siis kas direktiivi viidatud artikli 7 lõikega 1 ja artikli 20 lõikega 6 on kooskõlas see, et on ette nähtud niisugune alternatiivne energiasäästmiskohustuste täitmise võimalus, kui selle tegelik olemasolu sõltub sellest, kas valitsus rakendab seda kaalutlusõiguse alusel määrusega?
               Ja kas samast aspektist on niisugused õigusnormid kooskõlas, kui valitsus seda alternatiivset võimalust ei rakenda?
            
         
               4.
            
            
               Kas direktiivi artikli 7 lõigetega 1 ja 4 on kooskõlas liikmesriigi süsteem, milles loetakse isikuteks, kes peavad energiasäästmiskohustusi täitma, ainult energia jaemüügi ettevõtjaid, mitte aga energiatarnijaid?
            
         
               5.
            
            
               Kui vastus eelmisele küsimusele on jaatav, siis kas artikli 7 nimetatud lõigetega on kooskõlas, kui kohustatud isikuteks määratakse jaemüügiettevõtjad, täpsustamata, mis põhjustel ei arvata kohustatud isikute hulka energiatarnijaid?
            
         
      (1)  Euroopa Parlamendi ja nõukogu 25. oktoobri 2012. aasta direktiiv 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ (ELT 2012, L 315, lk 1).